
Text rozhodnutia
Súd: Krajský súd Bratislava Spisová značka: 5Co/282/2012 Identifikačné číslo súdneho spisu: 1011899446 Dátum vydania rozhodnutia: 31. 07. 2012 Meno a priezvisko sudcu, VSÚ: JUDr. Milan Chalúpka ECLI: ECLI:SK:KSBA:2012:1011899446.11 Uznesenie Krajský súd v Bratislave v právnej veci navrhovateľa: Dopravný podnik Bratislava, a.s. v Bratislave, Olejkárska č. 1, zast. JUDr. Mariánom Chovancom, advokátom, Račianska 109/C , P.O. Box 259 proti odporkyni: S.. D. V., N. X, P., o zaplatenie 40,23 euro, na odvolanie odporkyne proti uzneseniu Okresného súdu Bratislava IV č.k. 11C 188/2006-302 zo dňa 28. mája 2012 takto r o z h o d o l : Odvolací súd napadnuté uznesenie súdu prvého stupňa p o t v r d z u j e. Žiaden z účastníkov nemá právo na náhradu trov konania. o d ô v o d n e n i e : Napadnutým uznesením súd prvého stupňa zastavil dovolacie konanie, ktoré iniciovala odporkyňa podaním dovolania zo dňa 01. júla 2009, proti rozsudku Krajského súdu v Bratislave č.k. 4Co 454/2007-120 zo dňa 18.03.2009. Súdny poplatok za podané dovolanie nebol zaplatený. Súd prvého stupňa vyzval 06. júna 2012 odporkyňu na zaplatenie súdneho poplatku za podané dovolanie, odporkyňa následne požiadala o oslobodenie od súdnych poplatkov a odvolala sa voči uzneseniu, ktorým bolo konanie o návrh odporkyne na oslobodenie od súdnych poplatkov zastavené. O žiadosti o oslobodenie od súdnych poplatkov súd opätovne rozhodol tak, že konanie zastavil. Krajský súd v Bratislave uznesením č. k. 5Co 132/ 2012, 5Co 133/2012-300 o odvolaniach odporkyne rozhodol tak, že uznesenia súdu prvého stupňa potvrdil. Keďže odporkyňa neuhradila súdny poplatok za podané dovolanie, konanie zastavil uznesením č. k. 11C 188/2006-302 a o trovách konania rozhodol podľa 146 - 2 - ods. 1 písm. c) O. s. p. tak, že žiaden z účastníkov nemá právo na náhradu trov konania. Voči tomuto uzneseniu podala odporkyňa v zákonom stanovenej lehote odvolanie, v ktorom nie celkom jasným spôsobom poukázala na údajný nedostatočný postup súdu z právneho aj procesného hľadiska. Odvolací súd preskúmal napadnuté uznesenie podľa § 212 ods. 1 O.s.p. bez nariadenia odvolacieho pojednávania (§ 214 ods. 2 O.s.p.) a dospel k záveru, že odvolanie odporkyne nie je dôvodné. Odvolací súd sa stotožňuje s postupom súdu prvého stupňa pri rozhodovaní o zastavení dovolacieho konania, nakoľko odporkyňa nezaplatila súdny poplatok za podanie dovolania a konanie o oslobodenie od súdnych poplatkov odporkyne bolo právoplatne rozhodnuté tak, že konanie bolo zastavené. Vzhľadom na skutočnosť, že odvolací súd sa v celom rozsahu stotožňuje i s odôvodnením napadnutého rozhodnutia súdu prvého stupňa, obmedzil odvolací súd odôvodnenie potvrdzujúceho rozhodnutia na konštatovanie správnosti dôvodov uvedených súdom prvého stupňa v zmysle ust. § 219 ods. 2 O.s.p. v znení účinnom od 15.októbra 2008 (§ 372 p ods.1 O.s.p. zavedeného zákonom č.384/2008 Z. z.). Poučenie: Toto uznesenie nemožno napadnúť odvolaním.

